Joseph L. Goldstein
Joseph Leonard Goldstein (sündinud 18. aprill 1940) on Ameerika Ühendriikide biokeemik. Kolesterooli uurimise eest sai ta 1985. aastal koos Michael Browniga Nobeli füsioloogia- või meditsiiniauhinna. Nad avastasid, et inimrakkudel on väikese tihedusega lipoproteiini (LDL) retseptorid, mis eemaldavad kolesterooli verest, ja kui LDL-retseptoreid pole piisavalt, tekib hüperkolesteroleemia ja kolesterooliga seotud haiguste tekke risk. Nende uuringud viisid statiiniravimite väljatöötamiseni.